Spencer's Mountain
Spencer's Mountain () je američki igrani film snimljen 1963. godine u režiji i produkciji Delmera Davesa. Predstavlja adaptaciju istoimenog romana Earla Hanmera Juniora. Po žanru je mješavina drame i komedije. Naslovni protagonist, koga tumači Henry Fonda, je Clay Spencer, patrijarh Spencerovih, porodice koja živi u zabačenim planinama Teton u državi Wyoming i koja se ističe svojim individualizmom i nepristajanjem na društvena pravila. Radnja prikazuje Clayova nastojanja da se odupre pokušajima da im se nametne organizirana religija, iskušenja zbog koji se bori da ostane vjeran svojoj supruzi Oliviji (koju tumači Maureen O'Hara), kao i napore da svom sinu (koga tumači James MacArthur) omogući da postane prvi Spencer koji će upisati koledž. Spencer's Mountain je bio relativno vjeran romanu, a što je uključivalo elemente preljuba i alkoholizma i stvorilo određene probleme distributerima koji su ga pokušali reklamirati kao "porodičnu zabavu". Hanmerov je roman deceniju kasnije, pak, postao predložak za popularnu TV-seriju The Waltons.

Uloge 
 Henry Fonda ... Clay Spencer
 Maureen O'Hara ... Olivia Spencer
 James MacArthur ... Clayboy Spencer
 Donald Crisp ... Grandpa Spencer
 Wally Cox ... Propovjednik Goodman
 Mimsy Farmer ... Claris Coleman
 Virginia Gregg ... Miss Parker
 Lillian Bronson ... Grandma Spencer
 Whit Bissell ... Dr. Campbell
 Hayden Rorke ... Pukovnik Coleman
 Kathy Bennett ... Minnie-Cora Cook
 Dub Taylor ... Percy Cook
 Ken Mayer ... Mr. John
 Susan Young ... Shirley Spencer 
 Gary Young ... Mat Spencer 
 Michael Young ... Mark Spencer 
 Ricky Young ... Luke Spencer 
 Rocky Young ... John Spencer 
 Veronica Cartwright ... Becky Spencer
 Kym Karath ... Pattie-Cake Spencer
 Mike Henry ... Spencerov brat
 Victor French ... Spencerov brat

Izvori

Vanjske veze 
 
 
 

Američki filmovi
Dramski filmovi
Filmske komedije
Authority control 2